**Informatīvais ziņojums par Eiropas Komisijas trešās Savienības rīcības programmas veselības jomā (2014. – 2020. gadam) 2020. gada Darba plānā ietvertajām aktivitātēm**

Eiropas Komisijas trešā Savienības rīcības programma veselības jomā 2014. – 2020. gadam[[1]](#footnote-1) (turpmāk – EK Veselības programma) ir Eiropas Savienības (turpmāk – ES) Veselības stratēģijas[[2]](#footnote-2) finansēšanas instruments, kas atbalsta ES vispārējo stratēģiju Eiropa 2020.

Lai gan EK Veselības programmas īstenošanā tiek ievērotas dalībvalstu tiesības attiecībā uz veselības politikas noteikšanu un veselības aprūpes pakalpojumu organizēšanu un sniegšanu, tomēr EK Veselības programma ir līdzeklis, kas veicina darbību tādās jomās, kurās ES rīcībai ir pievienotā vērtība, piemēram:

* dalībvalstu labas prakses apmaiņa;
* atbalsta sniegšana zināšanu apmaiņas vai savstarpējas mācīšanās tīkliem;
* pārrobežu veselības apdraudējumu novēršana, lai mazinātu apdraudējuma riskus un radītās sekas;
* konkrētu ar iekšējo tirgu saistītu jautājumu risināšana jomās, kurās ES ir pilnvaras garantēt kvalitatīvus risinājumus dalībvalstīs;
* inovācijas potenciāla atklāšana veselības jomā;
* darbības, kuru rezultātā varētu izstrādāt salīdzinošās vērtēšanas sistēmu, lai varētu pieņemt apzinātus lēmumus ES līmenī;
* efektivitātes uzlabošana, novēršot līdzekļu izšķērdēšanu pasākumu pārklāšanās rezultātā, kā arī finanšu resursu izlietojuma optimizācija.

Ņemot vērā Latvijas veselības nozares ierobežotos cilvēku un finanšu resursus Latvijai dalība EK Veselības programmā ir būtiska.

Vispārējos mērķus EK Veselības programmas ietvaros plānots sasniegt, izvirzot šādus konkrētos mērķus:

* Veselības veicināšana, slimību profilakse un veselību veicinošas vides sekmēšana, ņemot vērā principu „veselība visās politikās”;
* ES pilsoņu pasargāšana no nopietniem pārrobežu veselības apdraudējumiem;
* Atbalsts inovatīvām, efektīvām un ilgtspējīgām veselības aprūpes sistēmām;
* Atvieglota ES pilsoņu piekļuve labākai un drošākai veselības aprūpei.

Finansējums EK Veselības programmas īstenošanai laika posmam no 2014. gada 1. janvāra līdz 2020. gada 31. decembrim ir paredzēts *449 394 000 euro* apmērā. Kārtējās un ikgadējās apropriācijas piešķir Eiropas Parlaments un Padome atbilstoši daudzgadu finanšu shēmai.

ES finansiālais ieguldījums izpaužas kā dotācijas, publiskais iepirkums vai jebkura cita veida intervence, kas vajadzīga EK Veselības programmas mērķu sasniegšanai. ES izmaksātās dotācijas nepārsniedz 60 % no attiecināmajām izmaksām darbībai, kas saistīta ar EK Veselības programmā izvirzīta mērķa sasniegšanu. Tomēr īpaša lietderīguma gadījumos ES ieguldījums var būt līdz 80 % no attiecināmajām izmaksām[[3]](#footnote-3).

Cita starpā darbības uzskata par īpaši lietderīgām, ja:

* vismaz 30 % no ierosinātās darbības budžeta tiek piešķirti dalībvalstīm, kuru nacionālais kopienākums (turpmāk – NKI) uz iedzīvotāju ir mazāks nekā 90 % no ES vidējā rādītāja;
* attiecīgajā darbībā piedalās organizācijas no vismaz 14 iesaistītajām valstīm, no kurām vismaz četras ir valstis, kuru NKI uz iedzīvotāju ir mazāks nekā 90 % no ES vidējā rādītāja.

Eiropas Komisija (turpmāk – Komisija) ir atbildīga par EK Veselības programmas īstenošanu. Komisija ar īstenošanas aktiem pieņem gada darba programmas, kurās norāda konkrētajā gadā veicamās darbības, kā arī finanšu līdzekļu indikatīvo sadalījumu.

Lai Komisijai nodrošinātu politisko un stratēģisko atbalstu veselības veicināšanas un slimību profilakses jomās, tostarp plānojot Eiropas Komisijas Veselības programmas darba plānu 2020.gadam, 2016.gadā tika izveidota Eiropas Komisijas Veselības veicināšanas, slimību profilakses un neinfekciju slimību menedžmenta vadības grupa[[4]](#footnote-4), kuras viens no galvenajiem darba virzieniem ir labo prakšu identificēšana un ieviešana, tādējādi sekmējot jau novērtētu instrumentu lietderīgu izmantošanu.

Saskaņā ar Komisijas Veselības un pārtikas nekaitīguma ģenerāldirektorāta sniegto informāciju jauno ES dalībvalstu (iestājušās sākot no 2004.gada), tai skaitā arī Latvijas, dalība EK Veselības programmās ir ļoti vāja. Visvairāk Latvijas pārstāvji iesaistās Vienoto rīcību realizācijā. Vienoto rīcību tēmas izvirza Komisija ar nolūku uzlabot vai rast risinājumus konkrētai situācijai, kas ir aktuāla visām ES dalībvalstīm un līdz ar to nes vislielāko pievienoto vērtību ES līmenī. Savukārt dalība projektos ir bijusi ļoti minimāla, jo Komisija finansējumu piešķir projektiem, kuri ir ieguvuši labāko novērtējumu un nav garantiju, ka iesniedzot projektu Komisija tam piešķirs finansējumu.

Dalība EK Veselības programmas aktivitātēs (vienotajās rīcībās un projektos) Latvijai ir svarīga pieredzes gūšanai un zināšanu apmaiņas nodrošināšanai, jo informācijas apmaiņa par ES dalībvalstu pieredzi, labo praksi konkrētu jautājumu risināšanā un neveiksmēm dod Latvijai iespēju piedāvāt veselības nozares speciālistiem nepieciešamo informāciju un attīstības iespējas. EK Veselības programmas aktivitātes paredzēts veikt ES līmenī, nevis nacionālā līmenī un neparedz veikt specifiskus, uz mērķa grupu vērstus pasākumus Latvijas iedzīvotājiem, savukārt pasākumi un aktivitātes, kas plānotas un tiks finansētas Eiropas Strukturālo un investīciju fondu specifisko atbalsta mērķu ietvaros visas ir plānotas nacionālā vai reģionālā līmenī Latvijas iedzīvotājiem, konkrētām mērķa grupām, kur notiek konkrēti pasākumi ar konkrētiem atbalsta mērķiem, kas jau paredz informēšanu un izglītošanu, kā arī paradumu maiņu.

Ar Ministru kabineta 2015. gada 10. marta sēdes protokollēmumu (protokols Nr.14 24.§)Veselības ministrijai tika atļauts piedalīties Eiropas Komisijas trešajā Savienības rīcības programmā veselības jomā (2014. - 2020. gadam).

EK Veselības programmas darba plāns 2020. gadam tika izsludināts 2020. gada 28.janvārī[[5]](#footnote-5). Par iespējām piedalīties EK Veselības programmā katru gadu, pēc kārtējā programmas gada darba plāna apstiprināšanas un sanāksmes Veselības ministrijā, kurā tiek pieņemts lēmums par atbalstāmām aktivitātēm (vienotām rīcībām un projektiem), Veselības ministrija rakstiski informē iestādes, kuras varētu piedalīties konkrētajā aktivitātē. Iesaistāmās iestādes tiek izvēlētas, ņemot vērā:

- iestādes darbības atbilstību atbalstāmai aktivitātei;

- iepriekšējo pieredzi projektu izstrādē un ieviešanā.

Iestādes, kuras tiek informētas par Veselības ministrijas atbalstāmām aktivitātēm, sniedz rakstisku atbildi par savu vēlmi piedalīties kārtējā gada darba plānā ietvertajās aktivitātēs.

EK Veselības programmas ietvaros tiek paredzētas vairākās aktivitātes, t.sk. vienotās rīcības. Kļūt par vienotās rīcības dalībnieku iestāde var tikai tādā gadījumā, ja to nominē vadošā nozares iestāde Latvijā (Veselības ministrija). Patērētāju, veselības, lauksaimniecības un pārtikas izpildaģentūras (turpmāk – CHAFEA) nosaka pieteikšanas termiņus nosūtot oficiālo e-pastu nozares atašejam, kā arī izlases kārtībā veic pieteikto institūciju pārbaudi. Tātad, lai Latvijas iestādes varētu piedalīties vienotajās rīcībās, Veselības ministrija nominē iestādes Komisijas elektroniskajā sistēmā.

EK Veselības programmas aktivitātēs drīkst piedalīties valsts un pašvaldību institūcijas, kapitālsabiedrības, nevalstiskās organizācijas un nodibinājumi[[6]](#footnote-6), kas atbilst noteiktiem kritērijiem.

Veselības ministrija, izvērtējot EK Veselības programmas darba plānā 2020.gadam ietvertos projektus un vienotās rīcības, atbalstīja Latvijas pārstāvju dalību vienotajā rīcībā par sadarbības stiprināšanu starp ieinteresētajām dalībvalstīm un Eiropas Komisiju tabakas kontroles jomā *(1.2.2.5. Strengthening cooperation on tobacco control between interested Member States and Commission)* un vienotajā rīcībā, lai palielinātu valstu kontaktpunktu spēju sniegt norādījumus, informāciju un palīdzību valstu pārstāvjiem nākamās Veselības programmas ieviešanā (*1.2.2.7 Joint Action on Increasing the capacity of national focal points (NFPs) to provide guidance, information and assistance to national applicants on the implementation of the next Health Programme*).

Latvija dalībai vienotajā rīcībā par sadarbības stiprināšanu starp ieinteresētajām dalībvalstīm un Eiropas Komisiju tabakas kontroles jomā nominēja Veselības inspekciju un vienotajā rīcībā, lai palielinātu valstu kontaktpunktu spēju sniegt norādījumus, informāciju un palīdzību valstu pārstāvjiem nākamās Veselības programmas ieviešanā, nominēja Veselības ministriju.

tabula Nr.1 Plānotais aptuvenais finansējums Vienotās rīcības realizācijai, EUR

|  |  |  |  |
| --- | --- | --- | --- |
| **N.p.k.** | **Nosaukums** | **EK Veselības programmas darba plāna 2020.gadam indikatīvais Vienotās rīcības kopējais finansējums\*** | **EK Veselības programmas darba plāna 2020.gadam ES indikatīvais Vienotās rīcības atbalsta finansējums\*** |
| 1 | vienotajā rīcībā par sadarbības stiprināšanu starp ieinteresētajām dalībvalstīm un Eiropas Komisiju tabakas kontroles jomā *(1.2.2.5. Strengthening cooperation on tobacco control between interested Member States and Commission)* (turpmāk – Vienotā rīcība TC) |  10 000 000 | 6 000 000 |
| Vienotā rīcība TC turpina EK Veselības programmas darba plānā 2016.gadam ietverto vienotājā rīcībā par tabakas uzraudzību (2.2.1.3.Tobacco control) noteikto vispārējo mērķi - sniegt atbalstu Eiropas Parlamenta un Padomes Direktīvas 2014/40/ES par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu (turpmāk - TPD) ieviešanai visās 27 Eiropas Savienības (ES) dalībvalstīs, lai sekmētu netraucētu tabakas un ar to saistītu izstrādājumu iekšējā tirgus darbību, par pamatu ņemot augstu cilvēku, īpaši jauniešu, veselības aizsardzības līmeni un lai pildītu Savienības pienākumus, kas noteikti Pasaules veselības organizācijas Vispārējā konvencijā par tabakas uzraudzību (Konvencija).[[7]](#footnote-7) Konvencija ietver koordinētu, efektīvu un steidzamu rīcības plānu, lai samazinātu tabakas patēriņu, ieviestu izmaksu-efektīvas sabiedrības veselības stratēģijas.[[8]](#footnote-8)Latvijai svarīgi piedalīties Vienotajā rīcībā TC, lai varētu sekot līdzi plānotājām izmaiņām TPD, neatpaliekot no regulējuma ES un savlaicīgi pieņemt lēmumus par regulējumu nacionālajā līmenī. Tādejādi pildot Konvencijā noteikto: „Apņemties veicināt tabakas uzraudzības pasākumus, balstoties uz esošajiem un saistītiem zinātniskiem, tehniskiem un ekonomiskiem apsvērumiem”[[9]](#footnote-9) Arī Latvijas Nacionālajā attīstības plānā 2021.–2027. gadam, kā viens no rīcības virziena uzdevumiem ir uz pierādījumiem balstīti efektīvi un inovatīvi risinājumi atkarību izraisošo vielu un procesu izplatības ierobežošanai un pārmērīga un kaitējoša patēriņa mazināšanai, uzlabojot sabiedrības kognitīvās spējas un psihisko veselību.[[10]](#footnote-10) Topošajā politikas plānošanas dokumentā „Sabiedrības veselības pamatnostādnēs 2021.-2027. gadam” viens no galvenajiem mērķiem ir "Uzlabot Latvijas iedzīvotāju veselību, pagarinot labā veselībā nodzīvotos mūža gadus un novēršot priekšlaicīgu mirstību.” Esošās tendences Latvijas jauniešu vidū parāda Slimību profilakses un kontroles centra veiktais pētījums „Starptautiskais jauniešu smēķēšanas pētījums, 2018./2019. mācību gada aptauja Latvijā”. 2019. gadā Latvijā 49,2 % 13 līdz 15 gadus vecu skolēnu ir mēģinājuši smēķēt. 23,0 % 13 līdz 15 gadus vecu skolēnu regulāri lieto tabakas produktus. Palielinoties vecumam, tabakas produktu lietotāju īpatsvars pieaug. 51,3 % 13 līdz 15 gadus vecu skolēnu ir mēģinājuši smēķēt elektronisko cigareti. Pēdējā mēneša laikā vienu vai vairākas dienas elektronisko cigareti smēķējuši 18,0 % 13 līdz 15 gadus vecu skolēnu. Kopš 2011. gada novēro būtisku elektronisko cigarešu smēķēšanas izplatības pieaugumu attiecīgā vecuma skolēniem. 50,3 % 13 līdz 15 gadus vecu skolēnu, kuri smēķē tabakas produktus, novēro nikotīna atkarības pazīmes.[[11]](#footnote-11)Vienotā rīcība TC ietvers desmit darba pakotnes jeb pasākumu kopumus. Darba moduļi ietvers visus Vienotās rīcības TC projekta aspektus, kur pirmās četras darba pakotnes ir organizatoriskās jeb „horizontālās” pakotnes, kuru mērķis ir projekta “Koordinācija“, „Izplatīšana“, „Novērtēšana“, „Ilgtspēja un sadarbība“. Nākamās sešas darba pakotnes ir tematiskās „vertikālās“ pakotnes, kuru mērķis ir saistīts ar TPD prasību ieviešanu un balstās uz tālākiem tabakas politikas mērķiem saistītiem ar: „Tabakas izstrādājumu regulējuma ieviešanu”, „EU-CEG datiem un uzlabojot laboratoriju kapacitāti regulatīviem mērķiem”, „E-cigarešu un jaunieviesto tabakas izstrādājumu regulējuma ieviešanu”, „No dūmiem brīva vide Eiropā – reklāmas un sponsorēšanas regulējuma ieviešana”, „Atbalsts tabakas konvencijas politikai“, „Labākā prakse lai attīstītu efektīvu un aptverošu tabakas kontroles politiku un stratēģiju Eiropā“.Viens no Veselības inspekcijas darbības virzieniem sabiedrības veselības jomā ir nodrošināt tabakas izstrādājumu, elektronisko cigarešu uzraudzību Latvijas tirgū.[[12]](#footnote-12) Līdz ar to ir nozīmīgi piedalīties darba pakotnē Nr. 5 „EU-CEG dati un uzlabota laboratoriju kapacitāte regulatīviem mērķiem” (*EU-CEG data and enhanced laboratory capacity for regulatory purposes)*. Mērķis – stiprināt ES dalībvalstu spēju analizēt datus par tabaku un ar to saistītajiem izstrādājumiem un nodrošināt atbilstību piemērojamajiem standartiem, efektīvi izmantojot zināšanas un tehniskos resursus, izvairoties no dublēšanās un labākās prakses. Līdz ar interneta un sociālo tīklu pieejamību informācija par e-cigaretēm un jaunieviestiem produktiem izplatās straujāk nekā jebkad, kas pamato dalību arī darba pakotnē Nr. 6 „Tabakas izstrādājumu regulējuma ieviešanu”(*Enforcement of tobacco product regulation*). Mērķis – stiprināt vienotu iespēju īstenot regulējumu ES dalībvalstu līmenī, apmainoties ar kopēju pieredzi, problēmām un risinājumiem. Ņemot vērā tendenci cigarešu smēķēšanas popularitātei samazināties, tabakas un nikotīna industrija intensīvi strādā pie jauna veida produktiem, lai nikotīns tiktu uzņemts citos veidos. tirdzniecībā cits pēc cita tiek laisti tādi izstrādājumi kā modernas elektroniskās cigaretes un ierīces tabakas karsēšanai. Līdz ar to nepieciešams piedalīties darba pakotnē Nr. 7 „E-cigarešu un jaunieviesto izstrādājumu regulējuma ieviešanu” (*Enforcement of regulatory aspects of e-cigarettes and novel products*). Mērķis – uzlabot izpratni par jaunieviestu izstrādājumu un e-cigarešu īpašībām un ietekmi uz regulējumu, lai nodrošinātu efektīvu noteiktā regulējuma izmaiņu veikšanu. Ietverot EU-CEG iesniegto datu analīzi par e-cigaretēm un jaunieviestiem produktiem, kā arī veicinot novērtēšanas pilnveidi par EU-CEG iesniegtā dizaina ietekmi uz produkta lietošanu. Papildus tam, harmonizēt ar e-cigarešu saistīto nevēlamo negadījumu uzskaiti visās ES dalībvalstīs. Saskaņā ar Konvenciju Latvija ir apņēmusies ieviest esošajā valsts jurisdikcijā aizsardzību no pakļaušanas tabakas dūmiem, saskaņā ar valsts likumdošanu, un aktīvi veicinās citos jurisdikcijas līmeņos efektīvus likumdošanas, izpildvaras, administratīvos un/vai citus pasākumus, kas nodrošina aizsardzību no pakļaušanas tabakas dūmiem darba vietās iekštelpās, sabiedriskajā transportā, sabiedriskās iekštelpās un, kur piemērojams, citās sabiedriskās vietās. Tas nosaka dalību darba pakotnē Nr. 8 „No dūmiem brīva vide Eiropā – reklāmas un sponsorēšanas regulējuma ieviešana” (*Smoke free environments in Europe Enforcement for tobacco, e-cigarette and novel product advertising, promotion and sponsorship (turpmāk - TAPS)*). Mērķis – apzināt un izplatīt labāko praksi, lai risinātu gaidāmās problēmas, kas saistītas ar smēķēšanu Eiropā un uzraudzīt un novērtēt TAPS ieviešanu saskaņā ar Konvenciju, ņemot vērā pašreizējo situāciju un 17 gadu periodu. Līdz ar to izveidojot pamatu, lai varētu paplašināt no dūmiem brīvu vidi. Kā arī novērtēt patērētāju uztveri par tabakas izstrādājumiem un kā tas saskan ar  Eiropas Parlamenta un Padomes Direktīvas 2003/33/EK par dalībvalstu normatīvo un administratīvo aktu tuvināšanu attiecībā uz tabakas izstrādājumu reklāmu un ar to saistīto sponsordarbību.Provizoriskie ieguvumi piedaloties Vienotajā rīcībā TC:1. labāka reglamentējošo un uzraugošo iestāžu darbinieku informētība par TPD regulējuma ieviešanu ES līmenī un citās ES dalībvalstīs;
2. padziļināta izpratne par vienotu pieeju, pieņemot ar pierādījumiem pamatotus lēmumus par TPD noteikto regulējumu uzraudzības ietvaros;
3. stiprināta iesaistīto iestāžu darbinieku sadarbība saistībā ar TPD reglamentēšanu pamatojoties uz jaunākajiem zinātniskajiem un tehniskajiem aspektiem;
4. pilnveidotas zināšanas par tabakas izstrādājumiem īpaši par jaunieviestu izstrādājumu un e-cigarešu sastāvdaļu novērtēšanu un toksicitāti un datu apstrādi caur Komisijas Vienoto datu ievades portālu (EU-CEG);
5. veicināta izpratne par pētniecības un politikas pasākumiem citās dalībvalstīs, kas tieši ietekmēs tālākos lēmumus, īpaši ieviešot jaunas pieejas uzraudzības jumā.

Dalības  rezultātā tiks uzlabotas kompetento politikas veidojošo un uzraudzības iestāžu informētība, lai varētu pilnvērtīgi nodrošināt tabakas izstrādājumu, elektronisko cigarešu, jaunieviestu produktu regulējumu un uzraudzību Latvijas tirgū un veiktu kvalitatīvu datu apstrādi un izvērtēšanu, identificējot sastāvdaļas, kas rada risku sabiedrības veselībai.Aprakstītajās Vienotās rīcības TC darba pakotnēs Nr. 5, Nr.6, Nr.7 un Nr.8. Veselības inspekcija piedalīsies kā kolaboratīvais partneris, t.i., ieinteresētā persona, kas nav oficiāls partneris, bet kas tajā piedalās, pēc uzaicinājuma piedaloties sanāksmēs. Ieinteresētās personas, kas sadarbojas, nav tiesīgas saņemt Komisijas finansējumu saskaņā ar vienotās rīcības īstenošanas nosacījumiem, kā arī nav tiesīgas saņemt ceļa izdevumu atlīdzināšanu par dalību vienotās rīcības aktivitātēs. |
| **N.p.k.** | **Nosaukums** | **EK** **Veselības programmas darba plāna 2020.gadam indikatīvais Vienotās rīcības kopējais finansējums\*** | **EK** **Veselības programmas darba plāna 2020.gadam ES indikatīvais Vienotās rīcības atbalsta finansējums\*** | **Prognozētās LV dalībnieka kopējās izmaksas (aptuveni 1%)[[13]](#footnote-13)** | **Prognozētais LV dalībnieka ārvalstu finanšu palīdzības finansējums (60%)\*** | **Prognozētais****LV dalībnieka nacionālā līdzfinansējuma nodrošināšanai nepieciešamais finansējums (40%)\*** |
| 2 | vienotajā rīcībā, lai palielinātu valstu kontaktpunktu spēju sniegt norādījumus, informāciju un palīdzību valstu pārstāvjiem nākamās Veselības programmas ieviešanā (*1.2.2.7 Joint Action on Increasing the capacity of national focal points (NFPs) to provide guidance, information and assistance to national applicants on the implementation of the next Health Programme*) (turpmāk – Vienotā rīcība NFP) |  2 500 000 | 1 500 000 | 25 000 |  15 000 | 10 000 |
| EK Veselības programmas koordinēšanu Latvijā īsteno Veselības ministrija kā valsts nacionālais kontaktpunkts (*national focal point*) (turpmāk – NFP), kā arī ministrijas pārstāvis pārstāv Latviju EK Veselības programmas komitejā. Pēdējo gadu laikā Veselības un pārtikas nekaitīguma ģenerāldirektorāts (DG SANTE) uzsver, ka valstu nacionālo kontaktpunktu darbība ir nozīmīga EK Veselības programmu veiksmīgā īstenošanā un ir jāstiprina NFP zināšanas un kapacitāte, lai nākotnē uzlabotu EK Veselības programmas īstenošanu.Ņemot vērā minēto EK Veselības programmas 2020.gada darba plānā ir apstiprināta Vienotā rīcība NFP.Covid-19 krīze ir vislielākā sabiedrības veselības krīze, ar ko ES saskarusies kopš Otrā pasaules kara, un tā ir parādījusi, ka nepieciešama kopīga un koordinēta rīcībā ES līmeni, lai cīnītos pret pandēmiju. Pandēmija radījusi milzīgo slogu uz visām veselības aprūpes sistēmām un skārusi daudzus ES iedzīvotājus. Covid-19 krīze parādījusi, ka ir jāuzlabo ES spēja efektīvi reaģēt uz šādiem nozīmīgiem veselības apdraudējumiem. Līdz ar to neatkarīga ES Veselības programma (turpmāk tekstā – Programma EU4Health) būs galvenais instruments, ar ko to nodrošināt laikposmā no 2021. līdz 2027.gadam. Programma EU4Health var atbalstīt dalībvalstu iniciatīvas un rīcību nodrošinot veselības aprūpes sistēmu labāku gatavību un stiprināšanu un palīdzēt tām sasniegt ar veselību saistītos Apvienoto Nāciju Organizācijas ilgtspējīgas attīstības mērķus. COVID-19 pandēmijas ir izgaismojusi daudzas problēmas, kas saistītas ar ES nepieciešamo zāļu, medicīnisko ierīču un individuālo aizsardzība līdzekļu piegādes nodrošināšanu veselības krīzes laikā, jo īpaši pandēmijas laikā. Tādēļ Programmai EU4Health būtu jāsniedz atbalsts darbībām, kas veicina krīzei nozīmīgu produktu ražošanu, iepirkšanu un pārvaldību ES, nodrošinot papildināmību ar citiem ES atbalsta instrumentiem. Ar Vienotās rīcības NFP īstenošanu Komisija plāno NKP zināšanu un kapacitātes stiprināšanu, izmantojot kopējas apmācības, kā arī daloties ar labo paraugpraksi, veselības aprūpei paredzētā finansējuma pēc iespējas pilnīgāku apgūšanu un ilgtspējīgu koordināciju un sadarbību ar citu ar veselības nozari saistītu finansējumu un ieguldījumu apguvi starpnozaru un starpvalstu līmenī.Vienotās rīcības NFP rezultātā tiks noteikti sadarbības mehānismi, kas atbalstītu labāku koordināciju sekojošās jomās: koordinācijā starp nacionālajām kompetentajām iestādēm, koordinācijā ar veselības nozari saistīto ES fondu starpā, kā arī koordinācijā ar Komisiju. Vienotā rīcība NFP veicinās un atbalstīs kvalitatīvu piekļuvi Programmai EU4Health, attīstot un stiprinot dalībvalstu un asociēto NFP spējas, vienlaikus nodrošinot papildināmību ar pārējām reģionālajām, nacionālajām un ES politikām un programmām. Vienotā rīcība NFP paredz:1. sniegt ieguldījumu, lai atbalstītu turpmākās Programmas EU4Health īstenošanu.2. atbalstīt zināšanu pārvaldības struktūras ES līmenī ar veselību saistītam ES finansējumam.3. atbalstīt zināšanu pārvaldības struktūras un izpratni valsts un reģionālā līmenī par ar veselību saistītu ES finansējumu.4. NFP spēju veidošana daudz plašākai programmas jomai (jaunām jomām, jauniem instrumentiem, sinerģijām, jaunām mērķtiecīgām ieinteresētajām personām un kopienām utt.) un citām pamatotām zināšanām par ES instrumentiem, kas saistīti ar veselību.5. veicināt ES finansējuma pārvērtēšanu un EK instrumentu izmantošanu valsts un reģionālā līmenī, lai atbalstītu attiecīgo sabiedrības veselības politiku.Lai sasniegtu Vienotās rīcības NFP mērķi ir izvirzīti trīs vispārēji apakšmērķi:1. izmantot koordinētu pieeju un starpnozaru sadarbību starp dažādām ES atbalsta programmām - pētniecībā, digitalizācijā, sociālajās inovācijās, struktūrfondos, kas iegulda līdzekļus veselībā, tādā veidā uzlabojot finansēto darbību kvalitāti, lai palielinātu ietekmi uz sabiedrības veselību kopumā;
2. izmantojot sadarbību starp citu ES programmu partneriem - finansēšanas iespēju izplatīšana un projektu pieteicēju identificēšana, atbalstīšana, informēšana, lai rezultātā veidotos integrēta dziļāka ilgtermiņa ilgtspējas izpratne;
3. organizēt zināšanu pārnesi un līdzfinansēto darbību rezultātu izplatību.

Lai varētu sasniegt izvirzītos mērķus, tiek plānoti šādi četri vispārēji uzdevumi: 1. izveidot tīklu ar citām programmām;
2. veicināt starpprogrammu sadarbību;
3. izveidot ilgtspēju (finansēto darbību ietekmei jābūt vismaz 3 gadi);
4. apmācība par dažādu programmu specifisku.

Lai sasniegtu uzdevumus ir izvirzīti astoņi apakšuzdevumi:* dalīties ar finanšu un zināšanu pamatiem;
* izveidot/uzturēt projekta pieteicēju datu bāzi;
* apkopot/dalīties ar labāko paraugpraksi/labajiem projektiem;
* organizēt izmēģinājuma darbības (pilot actions), lai veicinātu investīcijas Komisijas prioritātēs;
* sadraudzība (Twinning) un darba ēnošana (job-shadowing);
* dalīties informācijā un pieredzē ar nacionālajām ieinteresētajām pusēm;
* tulkot informāciju par pieejamiem ES atbalsta instrumentiem ES 24 valodās un to izplatīt;
* informēt Veselības politikas platformu (Health policy platform/HPP) par darbībām, kas tiek organizētas.

Vienotās rīcības NFP vadošais partneris ir Spānijas Karlosa III veselības institūts (Instituto de Salud Carlos III).Veselības ministrija piedalīsies kā vienotās rīcības asociētais (saistītais) partneris, t.i. Komisijas finansējuma saņēmējs vienotās rīcības grantu līgumā, kuram ir tiesības tieši saņemt Komisijas finansējumu.Veselības ministrija piedalīsies četrās no sešām Vienotajā rīcībā NFP paredzētajām darba pakotnēm:* Nr.1 “Projekta koordinēšana”(*Project* *Coordination*). Minētās darba pakotnes mērķis ir nodrošināt, ka vienotā rīcība tiek pareizi īstenota, izvirzītajā termiņā un budžetā. Veselības politikas platforma (HPP) tiek pienācīgi informēta par organizētajām darbībām. Darba pakotnē viens no veicamajiem uzdevumiem būs sagatavošanās darbi projekta uzsākšanai.
* Nr.4 “Rīcības ilgtspēja un integrācija valstu politikā” (Sustainability of action and integration in national policies), kuras mērķis ir atbalstīt Programmas EU4Health īstenošanu, vienojoties par kopējiem obligātajiem standartiem, kas nosaka NFP lomu, integrējot uz pierādījumiem balstītās politikas iniciatīvās gūto pieredzi un galvenos ieteikumus, kas izriet arī no notiekošo vai izbeigto saistīto vienoto rīcību ilgtspējīgām darba pakotnēm.

Aktivitātes būs vērstas uz NFP esošo un jauno lomu/darbību/ceļu analīzi, testēšanu un/vai uzlabošanu, lai atbalstītu EU4Health programmas efektīvu un ilgtspējīgu īstenošanu valsts līmenī. Šī analīze galvenokārt koncentrēsies uz NFP lomu valsts līmenī (piemēram, apmācības, informācijas sniegšana, konsultēšana, kā arī ieinteresēto personu ieguldījuma apkopošana) un Eiropas līmenī (piemēram, koordinācija ar dažādām Programmas EU4health komitejām, dalīšanās ar ieguldījumu dažādos valstu līmeņos).Minēto var īstenot ar tādiem uzdevumiem kā:1. novērtēt NFP vajadzības (t.sk. veikt kartēšanu), to nozīmi bijušajās ES veselības programmās - identificēt jaunās NFP funkcijas un problēmas saistībā ar Programmu EU4Health. Šīs konsultācijas rezultāts būs apmācību saturs un kalendārs NKP, lai tiktu nostiprinātas NKP kompetences.2. izveidot NFP profilu, t.sk. izveidot NFP sistēmu un noteikt (minimālās) NFP prasības, funkcijas un atbildību Programmas EU4Health ietvaros, lai izstrādātu darba uzdevumus ar obligātajiem standartiem NFP, kurus rosinās pieņemt ES dalībvalstīm.3. potenciālais NFP juridiskais pamats. Pamatojoties uz vajadzību novērtējumu un kartēšanas pētījumu (1. uzdevums), šī darbība koncentrēsies uz juridiskā pamata noteikšanu noteiktajam profilam (2. uzdevums) un tam piešķirtajām lomām un darbībām. Šajā nolūkā tiks izveidota ekspertu grupa konkrētajā jomā. NFP definīcija un juridiskais pamats ir nepieciešami, lai:- izstrādātu iespējamo obligāto / ieteicamo juridisko tekstu, kas jāidentificē Komisijai;- izveidotu institucionalizētu NFP tīklu.* Nr.5 “Atbalstīt sinerģijas ar citiem ar veselības nozari saistītiem fondiem/programmām” (support synergies with other health-related funds/programmes), kuras mērķis ir atbalstīt zināšanu pārvaldības struktūru izveidi un uzlabošanu 1) valsts līmenī un 2) ES līmenī ar veselības nozari saistītam ES finansējumam.

ES daudzgadu finanšu shēmā 2021. – 2027. gadam papildus Programmai EU4Health tiek izveidots plašs ES fondu/programmu klāsts ar iespējām saņemt ar veselības nozari saistītu finansējumu. Jēdziens “veselība visās politikas jomās” un nepieciešamība sniegt plašu reaģēšanu uz ārkārtas situācijām veselības jomā (piemēram, pandēmija COVID-19) īpaši pamato vairāku programmu pieeju. Vajadzētu izpētīt dažādas ar veselības nozari saistītas programmas, lai panāktu sinerģiju starp fondiem. Būtu jāuzlabo zināšanu pārvaldības struktūras valsts un ES līmenī ar mērķi atbalstīt veselības aprūpes nozares dalībniekus, lai pilnībā izmantotu finansēšanas iespēju potenciālu, pienācīgi ievērojot dažādu fondu/programmu mērķus valsts un ES līmenī. Tā kā dalībvalstis lielā mērā atšķiras pēc sava veselības sistēmas stāvokļa un organizācijas, nav vienotas pieejas visiem. Tāpēc katrai dalībvalstij būs jāatrod sava stratēģija, lai vislabāk izmantotu ar veselības nozari saistītās ES finansēšanas iespējas, vienlaikus mācoties no citu valstu pieredzes. Runājot par sinerģiju ar citiem ar veselību saistītiem ES fondiem/programmām, Programmai EU4Health vajadzētu būt galvenajam atskaites punktam, ņemot vērā tās tuvumu ar veselības nozares politiku saistītajām kompetentajām iestādēm.Minēto var īstenot ar tādiem uzdevumiem kā:1. Kartēt citus ar veselības nozari saistītus fondus/programmas un sazināties ar valstu atbildīgajām iestādēm. Apakšuzdevumi:1.1 Kartēt citus ar veselību saistītus fondus/programmas un sniegt praktisku informāciju standartizētā veidā.Tiks noteiktas iespējas saņemt ar veselības nozari saistītu finansējumu no ES fondiem/programmām saskaņā ar daudzgadu finanšu shēmu 2021. – 2027.gadam, kad to būs pieņēmuši ES likumdevēji.Tiks izstrādātas informācijas lapas veidnes (templates) un definēti attiecīgo datu lauki, lai sniegtu praktisku informāciju par katru ar veselības nozari saistītu fondu/programmu. Informācijas lapai būs divas daļas. Pirmajā sadaļā (A) tiks sniegta informācija, kas ir derīga visām dalībvalstīm, otrajā sadaļā (B) tiks sniegti dati atsevišķai dalībvalstij. Uzdevuma komanda aizpildīs informācijas lapas (A) sadaļu par katru pieņemto ar veselības nozari saistīto fondu/programmu angļu valodā. 1.2. Izveidot kontaktus ar citu ar veselības nozari saistītu fondu atbildīgajām iestādēm.Programmas EU4Health NFP dalībvalstīs palīdzēs izveidot zināšanu pārvaldības struktūras kopā ar saviem kolēģiem, kas ir atbildīgi par citiem ar veselības nozari saistītiem ES fondiem/programmām, vienlaikus respektējot dažādos pārvaldības mehānismus/pienākumus valsts līmenī. Šīs aktivitātes var būt dažādas, piemēram, divpusēji kontakti, informācijas sesiju organizēšana izvēlētām mērķa grupām vai sarežģītu ES NFP tīklu izveidošana. Saskaņā ar pieejamajiem resursiem šīm zināšanu pārvaldības struktūrām būtu jāsniedz pamats, lai noteiktu savstarpējās vajadzības/cerības, uzlabotu savstarpējo sapratni/pamatzināšanas par ES ar veselības nozari saistītiem instrumentiem un sinerģijām.* Nr.6 “NFP kapacitātes palielināšana” (Capacity building for National Focal Points), kuras mērķis ir nostiprināt NFP, kuri ir atbildīgi par Programmu EU4Health un tās plašāku tvērumu zināšanas un prasmes, jaunajām jomām, jaunajiem instrumentiem, kā arī iespējām un sinerģiju, ko piedāvā citi ES ar veselības nozari saistītie instrumenti.

Apakšmērķi:- Dalībvalstīs un asociētajās valstīs zinošāki un prasmīgāki NFP.- Atbalstīt vienādas iespējas piekļūt Programmai EU4Health visām dalībvalstīm.- Pārvarēt NFP zināšanu trūkumu pārejā no vecās uz jauno programmu, nodrošinot apmācības plānu, kas paredzēts visiem NFP.Minēto plānots īstenot, organizējot Programmas EU4Health ieinteresēto personu pasākumu. Uzdevuma mērķis ir konferences organizēšana, kurā piedalās visi NFP un viņu ieinteresētās personas, kas tiksies Eiropas mēroga sadarbības tīklā, ar vairākiem semināriem un paralēlām sesijām par Programmas EU4Health tēmām. Ieinteresētās personas no visām dalībvalstīm tiksies un iepazīsies. Katrs NFP sesiju paneļos iesaistīs ieinteresētās puses ekspertus. Konferencei ir divi mērķi: 1) informēt par Programmas EU4Health prioritātēm; 2) veicināt ieinteresēto pušu tīklu veidošanu, uzlabojot jaunu projektu konsorciju izveidi.Pasākums tiks organizēts Programmas EU4Health ietvaros un sadarbībā ar citiem attiecīgajiem Eiropas un valstu tīkliem un programmām).Plānots, ka indikatīvi Vienotajā rīcībā NFP tiks iesaistīti divi Veselības ministrijas darbinieki, kas pilda EK Veselības programmas Latvijas NFP funkcijas.Ņemot vērā iepriekšminēto Vienotās rīcības NFP attiecināmās izmaksās iekļaus Vienotās rīcības NFP īstenošanā iesaistīto divu darbinieku atlīdzības izmaksas. Tā kā šobrīd notiek Vienotās rīcības NFP projekta pieteikuma izstrāde starp dalībvalstu iestādēm un saskaņošana ar Komisiju un tiek veiktas pārrunas ar Komisiju par papildus finansējuma piešķiršanu Vienotās rīcības NFP īstenošanai, tad precīzs katras iestādes budžets pa izdevumu pozīcijām, t.sk. atlīdzībai, nav zināms. Indikatīvi plānots, ka Latvijas divu pārstāvju atalgojuma apmēra vidējā summa absolūtos skaitļos varētu būt no 265 euro mēnesī līdz 328 euro mēnesī (t.i. vienam pārstāvim no 132 euro līdz 164 euro mēnesī), kas veidos aptuveni no 6% līdz 9% piemaksas apmēru pie amatalgas par papildus darbu mēnesī visā Vienotās rīcības NFP ieviešanas laika periodā 36 mēnešos, t.sk. darba devēja valsts sociālās apdrošināšanas obligātās iemaksas. Citas Vienotās rīcības NFP izmaksas būs ceļa izmaksas un uzturēšanās izmaksas komandējumiem. Dalībai Vienotās rīcības NFP aktivitātēs nebūs negatīvas ietekmes uz aktivitāšu īstenošanā iesaistīto darbinieku pamatfunkciju veikšanu.Latvijas dalība Vienotajā rīcībā NFP, lai palielinātu NFP spēju sniegt norādījumus, informāciju un palīdzību valstu pārstāvjiem nākamās Veselības programmas īstenošanai, būtu būtiska Latvijai, lai, iepazīstoties ar citu valstu labo paraugpraksi un pieredzi koordinēšanas nodrošināšanā, kā arī iegūtu jaunas zināšanas par Programmu EU4Health un tās sinerģiju ar citiem veselības nozari finansējošiem ES fondiem. |
| Ņemot vērā vienoto rīcību īstenošanas līdzšinējo pieredzi, Veselības ministrijai Vienotās rīcības NFP īstenošanai varētu būt nepieciešams priekšfinansējums līdz 20% apmērā no prognozētā LV dalībnieka ārvalstu palīdzības finansējuma, t.i. 3 000 EUR. Parasti grantu līgumā tiek paredzēti trīs Komisijas atbalsta finansējuma maksājumi: * avansa maksājums, noslēdzot līgumu;
* starpmaksājums atbilstoši pirmajai atskaitei par vienotās rīcības īstenošanu no 1.līdz18.mēnesim. Komisijas atbalsta finansējuma starpmaksājums var tikt saņemts ne ātrāk kā pēc 22 mēnešiem no grantu līguma noslēgšanas brīža, pie nosacījuma, ja pirmajā atskaitē deklarēto attiecināmo izmaksu Komisijas atbalsta finansējuma summas apmērs ir lielāks kā avansā saņemtais summas apmērs;
* gala maksājums atbilstoši gala atskaitē deklarētajām attiecināmajām izmaksām, kas var tikt saņemts ne ātrāk kā četru mēnešu laikā pēc vienotās rīcības pabeigšanas. Pēc līdzšinējās pieredzes faktiski tas var tikt saņemts pat līdz 12 mēnešu laikā pēc vienotās rīcības pabeigšanas.

Vienotās rīcības īstenošanas faktiskās izmaksas sadalījumā pa kalendārajiem gadiem var nesakrist ar Komisijas grantu līgumā paredzēto Komisijas atbalsta finansējuma naudas plūsmu. |

\*Balstoties uz iepriekšējo pieredzi vienotās rīcības īsteno 36 mēnešu laikā.

 Lai Veselības ministrija varētu veiksmīgi nodrošināt dalību 2020.gada darba plānā paredzētajā vienotajā rīcībā būs nepieciešams valsts budžeta līdzfinansējums aptuveni 10 000 EUR apmērā trīs gadu laikā, tātad proporcionāli sadalot šo summu uz trīs gadiem: 2021.gads – 3 333 EUR, 2022.gads – 3 333 EUR, 2023.gads – 3 334 EUR un priekšfinansējums 3 000 EUR apmērā.

Pēc līdzšinējās pieredzes, realizējot EK Veselības programmas projektus un Vienotās rīcības, izdevumus veidoja piemaksu nodrošināšana iesaistītajiem darbiniekiem, komandējuma izdevumi un izdevumi sanāksmju organizēšanai. Ņemot vērā darbinieku noslogotību pamatfunkciju veikšanai ir nepieciešams papildus finansējums piemaksu nodrošināšanai par papildus darbu realizējot EK Veselības programmas projektus un Vienotās rīcības, lai nodrošinātu iesaistīto darbinieku motivāciju un produktivitāti. Dalībai EK Veselības programmas aktivitātēs nebūs negatīvas ietekmes uz aktivitāšu realizācijā iesaistīto darbinieku pamatfunkciju veikšanu. Vienotajās rīcībās piemaksas darbiniekiem par papildu darbu tiks nodrošinātas apstiprināto projektu izmaksu ietvaros no ārvalstu finanšu palīdzības un no valsts budžeta līdzfinansējuma. Ņemot vērā to, ka kapitālās iegādes paliek realizētāja rīcībā, līdzfinansējums kapitālo iegāžu veikšanai (ja tādas būs paredzētas projektā) organizācijām būs jānodrošina pašām. Administratīvās izmaksas tiks segtas nepieciešamā līdzfinansējuma apmērā. No EK Veselības programmas un līdzfinansējuma līdzekļiem tiks segtas tikai attiecināmās izmaksas. Neattiecināmās izmaksas, ja tādas radīsies, būs jāsedz pašām organizācijām.

Saskaņā ar Likuma par budžetu un finanšu vadību 24.panta trešo daļu budžeta iestādes var uzņemties valsts budžeta ilgtermiņa saistības, nepārsniedzot saimnieciskā gada valsts budžeta likumā noteiktos valsts budžeta ilgtermiņa saistību maksimāli pieļaujamos apjomus. Budžeta iestādes var uzņemties papildu valsts budžeta ilgtermiņa saistības vienīgi Eiropas Savienības politikas instrumentu un pārējās ārvalstu finanšu palīdzības līdzfinansētos projektos un pasākumos, ja pieņemts attiecīgs Ministru kabineta lēmums. Jauniem Eiropas Savienības politiku instrumentu un pārējās ārvalstu finanšu palīdzības līdzfinansētiem projektiem, kuru īstenošanas kārtību nenosaka neviens normatīvais akts, finanšu līdzekļus plāno atbilstoši Ministru kabineta 2012.gada 31.jūlija noteikumu Nr.523 „Noteikumi par budžeta pieprasījumu izstrādāšanas un iesniegšanas pamatprincipiem” 34.punktam, pamatojoties uz Ministru kabineta lēmumu par tiesībām uzņemties jaunas valsts budžeta ilgtermiņa saistības.

Veselības ministrijas ierobežoto finanšu līdzekļu dēļ nav iespējams nodrošināt līdzfinansējumu no citiem līdzekļiem, jo pastāvīgi trūkst finansējums pamatfunkciju nodrošināšanai. Līdz ar to papildu finansējumu, kas būs nepieciešams EK Veselības programmas 2020. gada darba plānā iekļautās Veselības ministrijai svarīgās vienotās rīcības īstenošanai 2021., 2022. un 2023. gadā kopā ne vairāk kā 10 000 euro apmērā valsts budžeta līdzfinansējuma nodrošināšanai un kopumā ne vairāk kā 3 000 euro priekšfinansējuma nodrošināšanai, būs jāpārdala no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". Veselības ministrija, pieprasot papildu finansējumu pārdalei no 74.resora „Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, iesniegs Finanšu ministrijā detalizētus aprēķinus papildu nepieciešamajam finansējumam.

Komisijas piešķirtais finansējums dalībai Vienotajās rīcībās tiks iekļauts Veselības ministrijas apakšprogrammā 70.07.00 "Citu Eiropas Kopienas projektu īstenošana", kurā tiks iekļauti arī papildus valsts budžeta līdzekļi līdzfinansējuma un priekšfinansējuma nodrošināšanai.

Veselības ministrija pēc gala maksājuma saņemšanas no Komisijas nodrošinās saņemto līdzekļu (valsts budžeta veiktā priekšfinansējuma apmērā) ieskaitīšanu valsts pamatbudžeta ieņēmumos.

Veselības ministre I. Viņķele

Iesniedzējs: Veselības ministre I. Viņķele

Vīza: Valsts sekretāre D. Mūrmane-Umbraško

1. Eiropas Parlamenta un Padomes regula (ES) Nr.282/2014 (2014.gada 11.marts) ar ko izveido trešo Savienības rīcības programmu veselības jomā (2014.–2020. gads) un atceļ Lēmumu Nr. 1350/2007/EK (Dokuments attiecas uz EEZ), <http://eur-lex.europa.eu/legal-content/LV/TXT/HTML/?uri=CELEX:32014R0282&from=EN> [↑](#footnote-ref-1)
2. Eiropas Savienības stratēģija veselības jomā: <http://ec.europa.eu/health/strategy/policy/index_lv.htm> [↑](#footnote-ref-2)
3. Eiropas Parlamenta un Padomes regulas (ES) Nr.282/2014 (2014.gada 11.marts) ar ko izveido trešo Savienības rīcības programmu veselības jomā (2014.–2020. gads) un atceļ Lēmumu Nr. 1350/2007/EK (Dokuments attiecas uz EEZ), <http://eur-lex.europa.eu/legal-content/LV/TXT/HTML/?uri=CELEX:32014R0282&from=EN> 7.panta 3.punkts [↑](#footnote-ref-3)
4. the Steering Group on Health Promotion, Disease Prevention and Management of Non-Communicable Diseases [↑](#footnote-ref-4)
5. EK Veselības programmas darba plāns 2020.gadam ar pielikumiem

<https://ec.europa.eu/health/funding/adoption_workplan_2020_en> [↑](#footnote-ref-5)
6. Eiropas Parlamenta un Padomes regulas (ES) Nr.282/2014 (2014.gada 11.marts) ar ko izveido trešo Savienības rīcības programmu veselības jomā (2014.–2020. gads) un atceļ Lēmumu Nr. 1350/2007/EK (Dokuments attiecas uz EEZ), <http://eur-lex.europa.eu/legal-content/LV/TXT/HTML/?uri=CELEX:32014R0282&from=EN> 7.panta 2.punkts [↑](#footnote-ref-6)
7. Eiropas Komisija. Tabakas izstrādājumu direktīva <https://ec.europa.eu/health/sites/health/files/tobacco/docs/dir_201440_lv.pdf> [↑](#footnote-ref-7)
8. PVO vispārējā konvencija par tabakas uzraudzību <https://likumi.lv/ta/lv/starptautiskie-ligumi/id/1524> [↑](#footnote-ref-8)
9. <https://www.spkc.gov.lv/lv/veselibu-ietekmejoso-paradumu-petijumi/starptautiskais-jauniesu-smekesanas-petijums-2018.2019.-macibu-gada-aptauja-latvija_0.pdf> [↑](#footnote-ref-9)
10. Latvijas Nacionālais attīstības plāns 2021.–2027. gadam <https://www.pkc.gov.lv/sites/default/files/inline-files/NAP2027_apstiprin%C4%81ts%20Saeim%C4%81_1.pdf> [↑](#footnote-ref-10)
11. <https://www.spkc.gov.lv/lv/veselibu-ietekmejoso-paradumu-petijumi/starptautiskais-jauniesu-smekesanas-petijums-2018.2019.-macibu-gada-aptauja-latvija_0.pdf> [↑](#footnote-ref-11)
12. Veselības inspekcijas darbības stratēģija 2019. – 2021.gadam <https://www.vi.gov.lv/sites/vi/files/data_content/veselibas20inspekcijas20strategija202019_-2021_20gadam1.pdf> [↑](#footnote-ref-12)
13. EK Veselības programmas darba plāna vienotajā rīcībā, lai palielinātu valstu kontaktpunktu spēju sniegt norādījumus, informāciju un palīdzību valstu pārstāvjiem par nākamo Veselības programmu 2020.gadam ietvaros tika nominētas iestādes no 33 valstīm, t.sk. 27 ES dalībvalstīm, vienas kandidātvalstis Serbijas, vienas potenciālās kandidātvalsts Bosnijas un Hercogovinas un 4 citām valstīm Apvienotās Karalistes, Islandes, Moldovas, Norvēģijas. Ņemot vērā paredzamo noslodzi vienotajā rīcībā Latvija varētu saņemt 1% no vienotajai rīcībai kopējā paredzētā EK atbalsta apjoma. [↑](#footnote-ref-13)